DisneyToon Studios

Τα DisneyToon Studios (DTS), αρχικές ονομασίες Disney MovieToons και Disney Video Premieres, ήταν Αμερικανικά στούντιο κινουμένων σχεδίων τα οποία δημιουργούσαν ταινίες μεγάλου μήκους που κυκλοφορούσαν κατά κύριο λόγο απευθείας σε βίντεο και περιστασιακά στις κινηματογραφικές αίθουσες. Τα στούντιο αποτελούσαν τμήμα των Walt Disney Animation Studios, και με τα δύο να αποτελούν μέρος των Walt Disney Studios, τα οποία με τη σειρά τους αποτελούσαν τμήμα της The Walt Disney Company.

Τα στούντιο δημιούργησαν συνολικά 47 ταινίες μεγάλου μήκους, με την πρώτη από αυτές να είναι η ταινία Ιστορίες για Πάπιες η Ταινία: Ο Θησαυρός του Χαμένου Λυχναριού το 1990. Η τελευταία ταινία των στούντιο ήταν Η Τίνκερμπελ και το Τέρας του Ποτέ το 2015.

 Ιστορία 
Disney MovieToons
Η πρώτη παραγωγή των Disney MovieToons ήταν η ταινία Ιστορίες για Πάπιες η Ταινία: Ο Θησαυρός του Χαμένου Λυχναριού το 1990, με την εικονογράφηση να γίνεται από το στούντιο της Walt Disney Animation της Γαλλίας. Η Disney Television Animation προσέλαβε τη σκηνοθέτη ειδικών αφιερωμάτων, Σάρον Μόριλ, το 1993.

Η Disney ξεκίνησε την παραγωγή συνεχειών ταινιών των Walt Disney Feature Animation, οι οποίες κυκλοφορούσαν απευθείας σε βίντεο, με τη συνέχεια της ταινίας Αλαντίν (1992), Η Επιστροφή του Τζαφάρ (1994). Όταν ο Αλαντίν επιλέχθηκε ως πιθανός υποψήφιος για τηλεοπτική σειρά κινουμένων σχεδίων (πριν την κυκλοφορία της ταινίας), μαζί με αρκετές άλλες σειρές κινουμένων σχεδίων, τα πρώτα τρία επεισόδια αποτελούσαν μία ιστορία πολλών μερών τα οποία η Disney χρησιμοποίησε ως μία πιθανή «ειδική οικογενειακή ταινία» για το βράδυ της Παρασκευής πριν την πρεμιέρα της σειράς. Αντί αυτού, η εισαγωγική ιστορία πήρε το πράσινο φως για μία απευθείας σε βίντεο κυκλοφορία. Έτσι, με την Επιστροφή του Τζαφάρ και την επιτυχία που είχε, ξεκίνησε το τμήμα παραγωγής ταινιών για κυκλοφορία απευθείας σε βίντεο. Έπειτα, μία δεύτερη συνέχεια με τίτλο Ο Αλαντίν και ο Βασιλιάς των Κλεφτών (1996), ανατέθηκε στα δύο στούντιο της Walt Disney Company σε Αυστραλία και Ιαπωνία.

Τον Αύγουστο του 1994 με την αποχώρηση του προέδρου των Walt Disney Studios, Τζέφρι Κάτζενμπεργκ, η κινηματογραφική ψυχαγωγική επιχείρηση μοιράστηκε στα δύο, με αυτό το τμήμα να μετακινείται ως μέρος της Disney Television Animation στο πρόσφατα δημιουργημένο τμήμα της Walt Disney Television and Telecommunications, υπό την προεδρεία του Ρίτσαρντ Χ. Φρανκ.

Η Μόριλ ήταν επικεφαλής για την πρώτη απευθείας σε βίντεο (DTV) ταινία του Αλαντίν, ιδρύοντας το Disney Video Premiere. Η Μόριλ επέκτεινε την DVT αγορά κάνοντάς την πιο σημαντική για την Disney, με αποτέλεσμα την αύξηση των στούντιο της Disney στο εξωτερικό και την ανάθεση σε αυτά της δημιουργίας αυτών των προϊόντων. Μέχρι τον Νοέμβριο του 1997, η Μόριλ προάχθηκε σε αντιπρόεδρο του τμήματος παραγωγής προϊόντων απευθείας σε βίντεο.

Ο όμιλος Walt Disney Television, μετά την αποχώρηση του προέδρου του Ντιν Βάλενταϊν τον Σεπτέμβριο του 1997, χωρίστηκε σε δύο τμήματα, το Walt Disney Television (WDT) και το Walt Disney Network Television (WDNT), τα οποία έδιναν αναφορά στον επικεφαλής των Walt Disney Studios, Τζο Ροθ. Επικεφαλής, ως πρόεδρος, του WDT ήταν ο Τσαρλς Χίρσχορν και το τμήμα αποτελείτο από τα Disney Telefilms και Walt Disney Television Animation, τα οποία με τη σειρά τους συμπεριλάμβαναν τα Disney MovieToons και Disney Video Premiere.

Το τμήμα, υπό το όνομα WDTA, κυκλοφόρησε το 1997 μία ταινία μικρού μήκους με τίτλο Redux Riding Hood, η οποία προτάθηκε το 1998 για Όσκαρ. Ακολούθησαν περισσότερες συνέχειες ταινιών με απευθείας σε βίντεο κυκλοφορία, ανάμεσά τους οι Η Πεντάμορφη και το Τέρας 2: Τα μαγεμένα Χριστούγεννα (1997), Ποκαχόντας ΙΙ: Ταξίδι σε ένα Νέο Κόσμο (1998), Ο Βασιλιάς των Λιονταριών II: Το Βασίλειο του Σίμπα (1998) και Σταχτοπούτα ΙΙ: Τα όνειρα γίνονται πραγματικότητα (2002). Μέχρι τον Απρίλιο του 1998, το MovieToons συγχωνεύθηκε με τα τμήματα των απευθείας σε βίντεο ταινιών και των ειδικών τηλεοπτικών προγραμμάτων, καθώς η Μόριλ προάχθηκε σε εκτελεστική αντιπρόεδρο του ήδη υπάρχοντος τμήματος των απευθείας σε βίντεο ταινιών, ειδικών τηλεοπτικών προγραμμάτων και κινηματογραφικών ταινιών. Τον Απρίλιο του 1999, η Έλεν Γκούρνεϊ προάχθηκε από διευθύντρια σε αντιπρόεδρο  των αντίστοιχων τμημάτων.

DisneyToon Studios
Κατά τη διάρκεια μίας αναδιοργάνωσης της Disney τον Ιανουάριο του 2003, το τμήμα Disney MovieToons/Disney Video Premieres μεταφέρθηκε από την Disney Television Animation στη Walt Disney Animation Studios, ενώ τον Ιούνιο μετονομάστηκε σε DisneyToon Studios (DTS). Η Μόριλ εξακολούθησε να είναι επικεφαλής του τμήματος ως εκτελεστική αντιπρόεδρος. Μετά τον διαχωρισμό, τόσο τα DisneyToon Studios όσο και η Disney Television Animation, παρήγαγαν προϊόντα για απευθείας σε βίντεο κυκλοφορία.

Τον Ιούλιο του 2004, η Disney έκλεισε το στούντιο της Ιαπωνίας, ένα από τα δύο εναπομείναντα εσωτερικά στούντιο του εξωτερικού με τα οποία συνεργάζονταν τα DisneyToon Studios, με την ταινία Το Φελαντάκι και η Μεγάλη Παρέα του Γουίνι (2005) να αποτελεί την τελευταία τους δουλειά. Μέχρι τον Μάρτιο του 2005, η Μόριλ προάχθηκε σε πρόεδρο των DisneyToon Studios. Στις 25 Ιουλίου 2005, η Disney ανακοίνωσε πως τον Οκτώβριο του 2006, έπειτα από 17 χρόνια λειτουργίας, θα έκλεινε και τα στούντιο στην Αυστραλία, με τελευταία τους δουλειά να αποτελεί η ταινία Σταχτοπούτα ΙΙΙ: Στροφή στον χρόνο (2007).

Στις αρχές της δεκαετίας του 2000, τα DisneyToon Studios εντάχθηκαν στο τμήμα Disney Consumer Products (DCP) ως εσωτερικός συνεργάτης βίντεο μέσα στον όμιλο Disney για την ανάπτυξη νέων franchises της Disney, τα οποία μέχρι τότε αποτελούνταν από τις Πριγκίπισσες της Disney και τις Νεράιδες της Disney. Έως το 2005, ενώ το DCP έψαχνε πιθανά άλλα franchises, τα DisneyToon Studios έψαχναν ένα αντρο-κεντρικό franchise γύρω από τους Εφτά Νάνους ως αντίβαρο στο γυναικο-κεντρικό franchise των νεράιδων.

Με την αγορά της Pixar το 2006, ο Τζον Λάσιτερ εντάχθηκε στη Disney και το έκανε ξεκάθαρο πως δεν του άρεσαν οι φθηνότερες παραγωγές ταινιών κινουμένων σχεδίων μεγάλου μήκους συνεχειών και πρίκουελ που γίνονταν από τα DisneyToon Studios. Οι επιπλοκές που παρουσιάστηκαν και αφορούσαν την παραγωγή της ταινίας Τίνκερμπελ (2008), την πρώτη ταινία του DCP από το franchise των νεράιδων, οδήγησαν σε συζητήσεις για το πού έπρεπε να επικεντρωθεί το τμήμα. Έτσι, η Σάρον Μόριλ, πρόεδρος των στούντιο, μετακινήθηκε σε νέα θέση στην εταιρία. Στις 22 Ιουνίου 2007, η διοίκηση των DisneyToon Studios παραδόθηκε στον έλεγχο του Άλαν Μπέργκμαν, τον πρόεδρο των Walt Disney Studios, και οι Εντ Κάτμουλ και Λάσιτερ συνέβαλλαν στη λήψη αποφάσεων. Ως διευθυντής δημιουργικού τμήματος, ο Λάσιτερ αποφάσισε την ακύρωση όλων των μελλοντικών ταινιών που βρίσκονταν στο στάδιο της παραγωγής ή της ανάπτυξης από τα DisneyToon Studios. Ως αποτέλεσμα, οι προγραμματισμένες συνέχειες ή αυτές που βρίσκονταν σε εξέλιξη για τις ταινίες Το Κοτοπουλάκι (2005), Γνωρίστε τους Ρόμπινσον (2007), Πινόκιο (1940) και Οι Αριστόγατες (1970) ακυρώθηκαν, μαζί με άλλα πρότζεκτ. Η εικονογράφηση της Τίνκερμπελ απορρίφθηκε και ξανάρχισε από την αρχή, ενώ δύο πρότζεκτ τα οποία το DCP διαμόρφωνε ως franchise πρότζεκτ ακυρώθηκαν επίσης. Αυτά ήταν «Οι Νάνοι της Disney» και η σειρά Disney Princess Enchanted Tales, μετά το πρώτο DVD της τελευταίας. Η κυκλοφορία της Μικρής Γοργόνας 3 τέθηκε σε αναμονή. Ο Μπέργκμαν πήγε στα DisneyToon Studios για να επιβλέπει τις καθημερινές επιχειρήσεις που γίνονταν εκεί. Έτσι, τα DisneyToon Studios σταμάτησαν την παραγωγή συνεχειών και πρίκουελ και αρχικά αναφέρθηκε πως το τμήμα θα στρεφόταν στην υποστήριξη διαφόρων Playhouse Disney franchises με απευθείας σε βίντεο προϊόντα.

Τον Ιανουάριο του 2008, η Μέρεντιθ Ρόμπερτς μεταφέρθηκε από το τμήμα της Disney Television Animation στα DisneyToon Studios για τη θέση της αντιπροέδρου και της γενικής διευθύντριας των στούντιο. Κατά την αποκάλυψη των μελλοντικών σχεδίων της Disney τον Απρίλιο, ανακοινώθηκε πως τα DisneyToon Studios δεν θα παρήγαγαν πλέον συνέχειες των ταινιών κινουμένων σχεδίων της Disney, αλλά αντί αυτού θα επικεντρώνονταν σε spin-offs. Επίσης, το τμήμα βρισκόταν υπό τη σημαία των Walt Disney Feature Animation Studios, τα οποία σήμερα φέρουν το όνομα Walt Disney Animation Studios, και των οποίων ηγούνταν οι Κάτμουλ και Λάσιτερ.

Τον Νοέμβριο του 2017, σε ένα σημείωμα που απευθυνόταν στο προσωπικό των DisneyToon Studios, των Walt Disney Animation Studios και της Pixar, ο Λάσιτερ ανακοίνωσε πως θα έπαιρνε εξάμηνη άδεια απουσίας μετά την αναγνώριση «λαθών» στη συμπεριφορά του απέναντι στους υπαλλήλους. Σύμφωνα με το περιοδικό The Hollywood Reporter και την εφημερίδα The Washington Post, ο Λάσιτερ είχε ιστορικό υποτιθέμενων σεξουαλικών παραπτωμάτων έναντι εργαζόμενων γυναικών. Στις 8 Ιουνίου 2018, ανακοινώθηκε πως ο Λάσιτερ θα εγκατέλειπε τη Disney Animation και την Pixar στο τέλος της χρονιάς, αλλά μέχρι τότε θα αναλάμβανε τον ρόλο του συμβούλου.

Τα DisneyToon Studios έκλεισαν στις 28 Ιουνίου 2018, οδηγώντας στην απόλυση 75 υπαλλήλων. Ως αποτέλεσμα, η τρίτη ταινία Αεροπλάνα των στούντιο η οποία βρισκόταν σε ανάπτυξη, αφαιρέθηκε από το πρόγραμμα κυκλοφορίας ταινιών της Disney, η οποία κυκλοφορία ήταν προγραμματισμένη να γίνει στις 12 Απριλίου 2019.

 Φιλμογραφία 
Μέχρι το 2002, οι ταινίες που έφτιαχναν τα DisneyToon Studios είχαν προϋπολογισμό και κόστος παραγωγής μικρότερο των $15 εκατομμυρίων, με έσοδα πωλήσεων και ενοικιάσεων $100 εκατομμυρίων.

ΤίτλοςΕίδος κυκλοφορίαςΗμερομηνία κυκλοφορίαςΣυνεργαζόμεναστούντιο παραγωγής Disney MovieToonsΙστορίες για Πάπιες η Ταινία: Ο Θησαυρός του Χαμένου ΛυχναριούΚινηματογραφική3 Αυγούστου 1990 Disney Animation ΓαλλίαςΗ Επιστροφή του ΤζαφάρΑπευθείας σε βίντεο20 Μαΐου 1994 Disney Animation ΑυστραλίαςΗ ΓκουφοταινίαΚινηματογραφική7 Απριλίου 1995Disney Animation ΓαλλίαςDisney Animation ΑυστραλίαςDisney Animation Καναδά (Τορόντο)Ο Αλαντίν και ο Βασιλιάς των ΚλεφτώνΑπευθείας σε βίντεο13 Αυγούστου 1996Disney Animation ΑυστραλίαςDisney Animation ΙαπωνίαςΗ μεγαλύτερη περιπέτεια του ΓουίνιΑπευθείας σε βίντεο5 Αυγούστου 1997Disney Animation ΙαπωνίαςΗ Πεντάμορφη και το Τέρας 2: Τα μαγεμένα ΧριστούγενναΑπευθείας σε βίντεο11 Νοεμβρίου 1997 Disney Animation ΚαναδάΗ Πεντάμορφη και το Τέρας 3: Ο μαγικός κόσμος της ΜπελΑπευθείας σε βίντεο17 Φεβρουαρίου 1998Ποκαχόντας ΙΙ: Ταξίδι σε ένα Νέο ΚόσμοΑπευθείας σε βίντεο25 Αυγούστου 1998Disney Animation ΑυστραλίαςDisney Animation ΚαναδάDisney Animation ΙαπωνίαςΟ Βασιλιάς των Λιονταριών II: Το Βασίλειο του ΣίμπαΑπευθείας σε βίντεο27 Οκτωβρίου 1998 Disney Animation ΑυστραλίαςΜία φορά κι έναν καιρό τα Χριστούγεννα του Μίκυ ΜάουςΑπευθείας σε βίντεο9 Νοεμβρίου 1999Γουίνι το Αρκουδάκι: Οι εποχές των δώρωνΑπευθείας σε βίντεο9 Νοεμβρίου 1999Ο Τίγρης, ο Γουίνι και η Παρέα τουςΚινηματογραφική11 Φεβρουαρίου 2000 Disney Animation ΙαπωνίαςΗ νέα ΓκουφοταινίαΑπευθείας σε βίντεο29 Φεβρουαρίου 2000 Disney Animation ΑυστραλίαςΗ Μικρή Γοργόνα ΙΙ: Επιστροφή στη ΘάλασσαΑπευθείας σε βίντεο19 Σεπτεμβρίου 2000 Disney Animation ΚαναδάΗ Λαίδη και ο Αλήτης ΙΙ: Η περιπέτεια του ΣκαμπΑπευθείας σε βίντεο27 Φεβρουαρίου 2001 Disney Animation ΑυστραλίαςΠίτερ Παν: Επιστροφή στη Χώρα του ΠοτέΚινηματογραφική15 Φεβρουαρίου 2002 Disney Animation ΑυστραλίαςDisney Animation ΚαναδάDisney Animation ΙαπωνίαςCornerstone AnimationΣταχτοπούτα ΙΙ: Τα όνειρα γίνονται πραγματικότηταΑπευθείας σε βίντεο26 Φεβρουαρίου 2002Η Παναγία των Παρισίων ΙΙΑπευθείας σε βίντεο19 Μαρτίου 2002 Disney Animation ΙαπωνίαςΓουίνι το Αρκουδάκι: Χαρούμενες στιγμέςΑπευθείας σε βίντεο12 Νοεμβρίου 2002Τα 101 σκυλιά της Δαλματίας ΙΙ: Η περιπέτεια του ΠάτσαΑπευθείας σε βίντεο21 Ιανουαρίου 2003 Disney Animation Ιαπωνίας Disney MovieToons (Υπό τη Walt Disney Feature Animation)Το Βιβλίο της Ζούγκλας 2Κινηματογραφική14 Φεβρουαρίου 2003 
Disney Animation ΑυστραλίαςDisney Animation ΓαλλίαςTandem FilmsToonCity AnimationSpaff AnimationΤο Γουρουνάκι και η Μεγάλη Παρέα του ΓουίνιΚινηματογραφική21 Μαρτίου 2003Disney Animation ΙαπωνίαςΗ Χαμένη Ατλαντίδα: Η επιστροφή του ΜάιλοΑπευθείας σε βίντεο20 Μαΐου 2003 Disneytoon StudiosΟ Βασιλιάς των Λιονταριών 3: Χακούνα ΜατάταΑπευθείας σε βίντεο10 Φεβρουαρίου 2004 Cornerstone AnimationΓουίνι το Αρκουδάκι: Άνοιξη με τον ΡωΑπευθείας σε βίντεο9 Μαρτίου 2004Μίκυ, Ντόναλντ, Γκούφυ: Οι Τρεις ΣωματοφύλακεςΑπευθείας σε βίντεο17 Αυγούστου 2004Μια φορά και δυο καιρούς ήταν τα Χριστούγεννα του ΜίκυΑπευθείας σε βίντεο9 Νοεμβρίου 2004Μουλάν 2Απευθείας σε βίντεο1 Φεβρουαρίου 2005Το Φελαντάκι και η Μεγάλη Παρέα του ΓουίνιΚινηματογραφική11 Φεβρουαρίου 2005 Disney Animation ΙαπωνίαςΤαρζάν 2Απευθείας σε βίντεο14 Ιουνίου 2005 Disney Animation ΑυστραλίαςΛίλο & Στιτς 2: Ο Στιτς έχει πρόβλημαΑπευθείας σε βίντεο30 Αυγούστου 2005 Disney Animation ΑυστραλίαςPooh's Heffalump Halloween MovieΑπευθείας σε βίντεο13 Σεπτεμβρίου 2005 Project FireflyΟ Κρονκ έχει κέφιαΑπευθείας σε βίντεο13 Δεκεμβρίου 2005Μπάμπι 2Απευθείας σε βίντεο/Κινηματογραφική7 Φεβρουαρίου 2006 Disney Animation ΑυστραλίαςΟ Αδελφός μου ο Αρκούδος 2Απευθείας σε βίντεο29 Αυγούστου 2006 Disney Animation ΑυστραλίαςProject FireflyΗ Αλεπού και το Κυνηγόσκυλο 2Απευθείας σε βίντεο12 Δεκεμβρίου 2006Σταχτοπούτα ΙΙΙ: Στροφή στον χρόνοΑπευθείας σε βίντεο6 Φεβρουαρίου 2007 Disney Animation ΑυστραλίαςDisney Princess Enchanted Tales: Follow Your DreamsΑπευθείας σε βίντεο4 Σεπτεμβρίου 2007Η Μικρή Γοργόνα 3: Τα πρώτα χρόνια της ΆριελΑπευθείας σε βίντεο26 Αυγούστου 2008 ΤίνκερμπελΑπευθείας σε βίντεο28 Οκτωβρίου 2008 Prana StudiosΗ Τίνκερμπελ και ο Χαμένος Θησαυρός Απευθείας σε βίντεο27 Οκτωβρίου 2009Η Τίνκερμπελ και η Μεγάλη ΝεραϊδοδιάσωσηΑπευθείας σε βίντεο21 Σεπτεμβρίου 2010Τίνκερμπελ: Το Μυστικό των ΝεραϊδοφτερώνΚινηματογραφική (περιορισμένη κυκλοφορία)23 Οκτωβρίου 2012ΑεροπλάναΚινηματογραφική9 Αυγούστου 2013Η Τίνκερμπελ και οι ΠειρατέςΚινηματογραφική (περιορισμένη κυκλοφορία)1 Απριλίου 2014Αεροπλάνα 2: Ιπτάμενοι ΠυροσβέστεςΚινηματογραφική18 Ιουλίου 2014Η Τίνκερμπελ και το Τέρας του ΠοτέΚινηματογραφική (περιορισμένη κυκλοφορία)30 Ιανουαρίου 2015

 Παραπομπές 

 Εξωτερικοί σύνδεσμοι 
Τα DisneyToon Studios στην IMDb

Κατηγορία:Στούντιο παραγωγής της Disney
Κατηγορία:Walt Disney Animation Studios
Κατηγορία:The Walt Disney Studios
Κατηγορία:Αμερικανικές εταιρίες παραγωγής κινουμένων σχεδίων